Dalić: Igrali smo koliko smo mogli. Nije išlo, nemamo širinu

Kramarić je zabio za vodstvo Hrvatske, ali su na kraju slavili Englezi. Southgate je pogodio sa zamjenama, malo ih je i pomazila sreće, a golovima Lingarda i Kanea Englezi su okrenuli utakmicu

<p>Prvo čestitke <strong>Englezima</strong> na pobjedi i našim igračima na sjajnoj utakmici, kao i na cijeloj sezoni. Iza nas je sjajna godina, napravili smo sjajan temelj za budućnost. Sinergija s navijačima, ma sve se vidjelo danas. Izgubili smo muški, rekao je nakon poraza od Engleske (2-1) izbornik hrvatske nogometne reprezentacije <strong>Zlatko Dalić</strong>. </p><h2>POGLEDAJTE GALERIJU</h2><p>Englezi su se od samog početka postavili domaćinski, a u nekoliko je navrata hrvatska obrana predvođena danas odličnim golmanom <strong>Kalinićem</strong> spašavala čiste gol šanse. Imali smo i mi svojih prilika, ali puno manje - <strong>Rebić</strong> je zapucao veliku priliku nakon pogreške domaće obrane, a pred sam kraj poluvremena <strong>Perišić</strong> je zakasnio na dobru loptu <strong>Modrića</strong>.</p><p>- Ne bih rekao da je prvo poluvrijeme bilo jako loše, igrali smo koliko smo mogli. Nakon puno pretrčanih kilometara protiv <strong>Španjolske</strong> nije išlo, nemamo toliku širinu. Opet smo primili dva gola iz prekida i eto, izgubili - rekao je Dalić.</p><p>Nakon ozljede Ivana Rakitića u početnoj se jedanaestorki našao <strong>Nikola Vlašić</strong> koji je u dresu moskovskog <strong>CSKA</strong> svaku utakmicu sve bolji.</p><p>- Vlašić je jedini standardan u svojem klubu jer Miki i Pašalić ne igraju, pa je on bio u prvoj postavi. Mlad je i pokazao je da može - kratko je prokomentirao izbornik.</p><p>U 25. minuti igru je morao napustiti <strong>Šime Vrsaljko</strong>, a nasreću, ozljeda nije ozbiljnije naravi.</p><p>- Šime je osjetio bol u loži, treba mu više odmora i ne bi trebao na dulje vrijeme izbivati s terena.</p><p>Hrvatska je ovim porazom ispala u niži rang Lige nacija, a svoj plasman na Europsko prvenstvo tako neće tražiti na Final fouru već standardno, putem kvalifikacija.</p>